open-index/open-wikipedia-markdown huggingface dataset:
Albert Uustulnd

**Albert Uustulnd** (6. november 1925 Ula talu, Suure-Rootsi küla, Pihtla vald,  Saaremaa – 9. august 1997 Kuressaare) oli eesti kirjanik ja laulukirjutaja.

Uustulnd õppis aastail 1933–1939 Vätta Algkoolis ja 1940–1943 Kuressaare Keskkoolis.

1943. aastal mobiliseeriti ta Saksa armeesse, kust põgenes 1944. Järgnes Nõukogude sõjavangilaager. 

1948 lõpetas Albert Uustulnd Kuressaare Keskkooli ja 1954 Tallinna Polütehnilise Instituudi majandusteaduskonna ökonomistina.

1951–1952 töötas Uustulnd "Saare Kaluri" kolhoosis kalurina, 1953–1958 oli ta kalakombinaadis ehitustööde juhataja. 

Aastast 1959 oli ta Kingissepa kaubalao juhataja ja 1963–1976 koondise Auto Kingissepa autokolonni juhataja.

1977 sai temast "Saare Kaluri" turustussektori juhataja.

Lisaks kirjanikutööle oli Uustulnd ka mereteemaliste laulude looja. 

Maetud Kudjape kalmistule.

## Looming

### Romaanid
*"Meri põleb" (1969)
*"Avali väraval" (1977)
*"Meri, mehed ja jumalad" (1980)
*"Tuulte tallermaa" I osa (1985); II osa (1990)
*"Lambeti graafik" (1987)
*"Acheroni kaldal" (1991)
*"Lummav meri" (1994)
*"Rajud ei rauge" (1994)
*"Kui jumalad nutsid" (1995)
*"Hullunud meri" (1996)
*"Tormid ei taltu" (1996)
*"Rannavälja" (1997)
*"Ohtlikud hoovused" (1998)

### Näidendid
*"Traalid udus" (lavastatud Rakvere teatris 1960)
*"Mere peremehed" (lavastatud Rakvere teatris 1961)
*"Vana paat" (lavastatud Pärnu teatris 1962)
*"Kaugused kutsuvad" (III auhind 1964. aasta näidendivõistlusel, lavastatud Saaremaa rahvateatris 1967)
*"Neptuni pärijad" (lavastatud Rakvere teatris 1969) 
*"Naistele mehed, meestele meri" (lavastatud Rakvere teatris 1980)

### Kuuldemängud
*"Täispurjedega"
*"See juhtus Abrukal"
*"Eelpost Vilsandil"
*"Suur mure"
*"Hirmus inimene"
*"Bermuda kolmnurk"

## Tunnustus
* 1986 Eduard Vilde nimeline kirjandusauhind ("Tuulte tallermaa")
* 1995 A. H. Tammsaare nimeline kirjanduspreemia ("Tuulte tallermaa")
* 1995 Hendrik Krummi nimeline kultuuristipendium
* 1997 Saare maavalitsuse teeneteplaat

## Isiklikku
Albert Uustulndi laevakaptenist poeg Lembit Uustulnd on tuntud ka kirjanikuna, teine poeg Meelis Uustulnd kirjutab luulet ja näidendeid. Filmi- ja laululooja on ka pojapoeg Priit Uustulnd.

## Viited

## Kirjandus
*Saarlaste kirjarahvast. Helgi Allik (koostaja). Kuressaare, 2003. Lk 78–79
Gheorghe Mironescu

**Gheorghe Mironescu** (29. jaanuar 1874 Vaslui – 9. oktoober 1949 Bukarest) oli Rumeenia poliitik, peaminister 18. juunist 1930 kuni 13. juunini 1930 ja 10. oktoobrist 1930 kuni 9. aprillini 1931.
Kuninganna (film)

**"Kuninganna"** (originaalpealkiri "The Queen") on Oscariga pärjatud 2006. aasta Suurbritannia mängufilm (draama), mille on lavastanud Stephen Frears. 

Film näitab kuninganna Elizabeth II (Helen Mirren) ja Suurbritannia peaministri Tony Blairi (Michael Sheen) omavahelist suhtlust Walesi printsessi Diana surma järel. 

## Peamised osatäitjad
* Helen Mirren – kuninganna Elizabeth II
* Michael Sheen – Tony Blair 
* James Cromwell – prints Philip 
* Sylvia Syms – kuninganna ema 
* Helen McCrory – Cherie Blair 
* Alex Jennings – prints Charles 
* Roger Allam – Sir Robin Janvrin
* Tim McMullan – Stephen Lamport
* Jake Taylor Shantos – Prints William
* Dash Barber – prints Henry

## Välislingid
* Koduleht (Suurbritannia)
* Koduleht (Ameerika Ühendriigid)
* 
* Treilerid
Seitse aastat Tiibetis

**"Seitse aastat Tiibetis"** ("Sieben Jahre in Tibet") on Heinrich Harreri 1953 ilmunud autobiograafiline raamat. 

Eesti keeles ilmus see aastal 2000 kirjastuse Kupar väljaandel Marju Riisikambi tõlkes (ISBN 9985-61-208-6 ).

Jean-Jacques Annaud on teinud selle põhjal filmi "Seitse aastat Tiibetis".

## Vaata ka
* Alec Le Sueur, Hotell maailma katusel, ISBN 9789949154531
Rong

**Raudteerong** on enamasti paljudest üksteise järele haagitud reisi-, platvorm- ja kaubavagunitest ning ühest või mitmest vedurist koosnev raudtee veerem. Veduri asemel võib rongi vedada ka mootorvagun.

## Rongide liigid
* Reisirong (kaug-, kohalikud- ja linnalähirongid)
* Kaubarong (veokauguse ja veoseliigi järgi jagunevad marsruut-, läbiv-, kogumis-, väljaveo- ja ülekanderongideks)

* soomusrong
## Rongid sõidukiiruse järgi
* Ekspressrong
* Kiirrong
* Süstikrong 

## Vaata ka
*Aerorong
*Autorong
*Maanteerong
*Diiselrong
*Elektrirong
*Magnethõljukrong
*Päästerong
*Rongikoosseis
*Rongiõnnetus
*Sapsan
Timeless Miracle

**Timeless Miracle** on 2001. aastal asutatud Rootsi ''power metal''<nowiki/>'i bänd. 

Timeless Miracle andis esimese täispika albumi välja 2005. aastal plaadifirma Massacre Records kaudu. 

Timeless Miracle'i asutanud Mikael Holsti ja Fredrik Nilssoni ansamblitegemise ajalugu ulatub 1995. aasta lõppu, kuid nad asutasid koos trummar Kim Widforsiga ansambli Trapped. Kolmikuna tegid nad mitu esinemist, kuid läksid laiali, kui Kim Widfors välismaale kolis. 2001. aastal moodustasid Mikael Holst ja Fredrik Nilsson kahekesi Timeless Miracle'i. 

2003. aasta talvel salvestasid nad kahekesi trummimasina abil oma kodustuudios kuueloolise demo. Kaks nädalat pärast selle valmimist pakkus üks väike Euroopa plaadifirma neile lepingut. Otsides sobivat kohta salvestamiseks, võttis Timeless Miracle ühendust Rootsi produtsendifirmaga RoastingHouse, kes omakorda pakkus bändile lepingut, mille Timeless Miracle vastu võttis.

2004. aastal algas debüütalbumi "Into the Enchanted Chamber" tootmine. Selleks ajaks olid bändiga liitunud nii Mikael Holsti ja Fredrik Nilssoni kauaaegne sõber kitarrist Sten Möller kui ka trummar Jaime Salazar. Plaadi tootmises osalesid muuhulgas Anders Theander ja Pontus Lindmark. Albumi kujundas Mattias Norén.

## Koosseis
* Mikael Holst – laulja/bass
* Fredrik Nilsson – süntesaator/kitarrid
* Sten Müller – kitarrid
* Jaime Salazar – trummid

## Albumid
* "In The Year Of Our Lord" (demo) (2002)
* "The Enchanted Chamber" (demo) (2003)
* "The Voyage" (demo) (2004)
* "Into the Enchanted Chamber" (2005)

## Välislingid
* Ansambli veebileht
* Ansambel MySpace'is
* Massacre Records
Into the Enchanted Chamber

**"Into the Enchanted Chamber"** on esimene *[[power metal]]*'i bändi Timeless Miracle täispikk album. See anti välja 2005. aasta juunis Massacre Recordsi ja Marquee/Avaloni poolt.

## Palad
# "Curse Of The Werewolf" – 07:15
# "Witches Of Black Magic" – 04:24
# "Into The Enchanted Chamber" – 06:07
# "The Devil" – 05:30
# "The Red Rose" – 05:43
# "A Minor Intermezzo" – 01:21
# "Return Of The Werewolf" – 04:55
# "Memories" – 04:15
# "The Gates Of Hell" – 04:21
# "Down To The Gallows" – 05:46
# "The Dark Side Forest" – 00:47
# "The Voyage" – 14:10
# "Church of the Damned" (Jaapani lisalugu) – 04:38

## Autorid
*Mikael Holst – laul/bass
*Fredrik Nilsson – süntesaator/kitarrid
*Sten Müller – kitarrid
*Jaime Salazar – trummid
Twilight Guardians

**Twilight Guardians** on Soome *[[power metal]]*i ansambel, mis sai alguse 1996. aastal. Bändi stiili võib pidada ka neoklassikaliseks ''metal''iks või progressiivseks ''metal''iks. Twilight Guardians lõpetas tegevuse 2008. aastal.

## Koosseis

*Vesa Virtanen, laulja
*Carl-Johan Gustafsson, kitarr
*Mikko Tång, basskitarr
*Henri Suominen, trummid
*Jari Pailamo, klahvpillid

### Endised liikmed

*Antti Valtamo, klahvpillid
*Tomi Holopainen, basskitarr
*Jan Ståhlström, laulja/kitarr

## Väljaanded

### Albumid

* "Tales of the Brave" (2000)
* "Wasteland" (2004)
* "Sintrade" (2006)
* "Ghost Reborn" (2007)

### EP-d

* "Land of the Kings" (1998)

## Muusikavideod
* "La Isla Bonita" (2006)
* "The Game" (2007)

## Viited

## Välislingid
* Twilight Guardians lehel Metal From Finland
Threshold

**"Threshold"** on ansambli HammerFall 6. stuudioalbum, mis anti välja Euroopas 18. oktoobril 2006 ja Ameerika Ühendriikides 31. oktoobril 2006. 

Selle albumiga jõudis HammerFall Rootsi edetabelis esikohale. See on ansambli esimene esikohaalbum pärast nende "Renegade'i" 2000. aastal. Albumi produtseeris Charlie Bauerfiend ja andis välja Nuclear Blast.

## Lood
# "*Threshold*" (*Dronjak/Cans*) – 4:43
# "*The Fire Burns Forever*" (*Dronjak/Cans*) – 3:20
# "*Rebel Inside*" (*Dronjak*) – 5:32
# "*Natural High*" (*Dronjak/Cans*) – 4:13
# "*Dark Wings, Dark Words*" (*Dronjak/Cans*) – 5:01
# "*Howlin' With the 'Pac*" (*Dronjak/Cans*) – 4:04
# "*Shadow Empire*" (*Dronjak/Cans/Elmgren*) – 5:13
# "*Carved in Stone*" (*Dronjak/Cans*) – 6:10
# "*Reign of the Hammer*" (*Elmgren*) – 2:48  
# "*Genocide*" (*Dronjak/Cans/Elmgren*) – 4:41  
# "*Titan*" (*Dronjak/Cans*) – 4:24

## Esitajad

* **[[Joacim Cans]]** – solist ja taustalaulja
* **[[Oscar Dronjak]]** – kitarr ja taustalaulja
* **[[Stefan Elmgren]]** – kitarr ja taustalaulja 
* **[[Magnus Rosén]]** – basskitarr
* **[[Anders Johansson]]** – trummid

## Edetabelikohad
* Rootsi: 1. koht
* Saksamaa: 15. koht
Olga Zavjalova

**Olga Viktorovna Zavjalova** ['olga v'iktorovna zavj'aalova] (Ольга Викторовна Завьялова; sündinud 24. augustil 1972 Leningradis) on Venemaa endine murdmaasuusataja.

## Saavutused

### [[Suusatamise maailmameistrivõistlused|Maailmameistrivõistlustel]]

*2003  Val di Fiemmes
** **maailmameister** 30 km vabastiilis
** pronksmedal topeltjälitussõidus (5 km klassika + 5 km vabastiilis) 
** pronksmedal 15 km klassikas (ühisstart)
** pronksmedal teatesõidus
*2007  Sapporos
** **maailmameister** 7,5 + 7,5 km suusavahetusega sõidus 
** hõbemedal 10 km vabastiilis

### [[Maailma karikavõistlused murdmaasuusatamises|Maailma karikasarjas]]

Olga Zavjalova osales 199 maailma karikasarja etapil ja jõudis poodiumile 15 korral, millest ühel korral kõige kõrgemale astmele.

#### Maailma karikasarja etapivõidud

## Välislingid

* Olga Zavjalova FIS-i kodulehel
Hüpohondria

**Hüpohondria** on vaimne häire, mille all kannatavad inimesed ilmutavad ülemäärast ja põhjendamatut muret oma tervisliku seisundi pärast. Hüpohondria all kannatav inimene ehk **hüpohondrik** on enamasti veendunud, et ta põeb mõnda rasket või eluohtlikku haigust, ning tema mure või hirm püsib ka pärast seda, kui arst on ta terveks tunnistanud. 

Hüpohondriale on iseloomulik oma tervisliku seisundi teravdatud jälgimine ja ka kõige väiksemate kehaliste vaevuste seostamine raskete haigustega. Hüpohondrikud üritavad ise ennast diagnoosida ja leida arstidelt oma diagnoosile kinnitust. Kuna arstid tunnistavad hüpohondriku enamasti terveks, süveneb temas usaldamatus arstide vastu. Mõni hüpohondrik räägib oma tervislikust seisundist pidevalt ja otsib oma hirmudele kinnitust üha uutelt arstidelt, aga ka sugulastelt ja sõpradelt, tänapäeval internetist. Teised hüpohondrikud kannatavad oma hirme sisemiselt ega avalda neid oma lähikondlastele.

Hüpohondriat põhjustavad kõige sagedamini obsessiiv-kompulsiivsed häired ja depressioon, kuid selle võib esile kutsuda ka stress. 

Hüpohondria ise liigitatakse somatoformsete häirete hulka (kood F45.2). Lääneriikides läbi viidud uuringute põhjal kannatab selle all 1–5 protsenti elanikkonnast.

Hüpohondriat on kajastatud ka kirjandusteostes. Eesti kirjanduses on hüpohondrik keskseks tegelaseks Juhan Smuuli näidendis "Polkovniku lesk". Maailmakirjanduses on tuntud hüpohondriline episood minategelasega inglise kirjaniku Jerome K. Jerome'i teosest "Kolm meest paadis (koerast rääkimata)". Ilukirjanduslike kajastuste puhul tuleb tähele panna, et need ei anna objektiivset pilti sellest, kui raske ja kurnav haigus hüpohondria võib tegelikult olla.

## Välislingid

*Tartu Ülikooli Kliinikum: hüpohondria
*Inimene.ee: hüpohondria
*Jänese, Kerttu. Hüpohondrik põeb mõttes kohutavaid haigusi. Postimees, 1. veebruar 2006.
Rõngas

**Rõngas** on geomeetriline kujund, mille moodustavad kaks samal tasandil asuvat kontsentrilist (ühise keskpunktiga) ringjoont. Rõngas sisaldab kõiki punkte, mis asuvad kas ükskõik kummal ringjoonel või suurema ringjoone sees, kuid mitte väiksema ringjoone sees.

## Vaata ka
*ring
* võru
Barbu Știrbey

**Barbu Știrbey** (4. november 1872 Buftea – 24. märts 1946 Bukarest) oli Rumeenia poliitik ja riigitegelane. Ta kuulus mõjukasse Știrbey aadliperekonda ning oli seotud Rumeenia kuningliku õukonnaga. Știrbey oli kuninganna Maria lähedane nõunik ja mõjutas oluliselt riigi poliitikat 1920. aastatel.

Barbu Știrbey oli peaminister 4. juunist 1927 kuni 21. juunini 1927. Tema lühike ametiaeg jäi regentnõukogu perioodi, mil troonil oli noor kuningas Mihai I. Hiljem osales ta diplomaatilistes ülesannetes ja oli seotud katsetega leida Rumeeniale sobiv poliitiline suund teise maailmasõja ajal.

## Viited
Alexandru Averescu

**Alexandru Averescu** (3. aprill 1859 – 2. oktoober 1938) oli Rumeenia poliitik; peaminister 9. veebruarist 1918 kuni 15. märtsini 1918; 19. märtsist 1920 kuni 18. detsembrini 1921 ja 30. märtsist 1926 kuni 4. juunini 1927.
Take Ionescu

**Take Ionescu** (13. oktoober 1858 Ploiești – 2. juuni 1922 Rooma) oli Rumeenia poliitik, peaminister 18. detsembrist 1921 kuni 19. jaanuarini 1922.
Artur Văitoianu

**Artur Văitoianu** (14. aprill 1864 Izmail – 17. juuni 1956) oli Rumeenia poliitik, peaminister 1. oktoobrist 1919 kuni 9. detsembrini 1919.
Ühikring

**Ühikringiks** nimetatakse matemaatikas ringi, mille raadius on 1. Olenevalt sellest, kas ringi mõeldakse kinnise või lahtisena, võidakse ühikringi all mõista kinnist ühikringi või lahtist ühikringi.  

Kitsamas mõttes mõeldakse **ühikringi** all ühikringi, mille keskpunkt on koordinaatide alguspunkt. Seda saab  kirjeldada võrratusega *x*² + *y*² ≤ 1 (kinnine ühikring) või *x*² + *y*² \pi]].

## Vaata ka
* Ühikringjoon
Diameeter

**Diameetriks** ehk **läbimõõduks** nimetatakse niisugust sirglõiku, mis ühendab kaht ringjoone (või kera pinna) punkti ja läbib ringi (või kera) keskpunkti, samuti sellise sirglõigu pikkust. Diameeter on raadiusest 2 korda pikem.

## Vaata ka
*raadius
Constantin Coandă

**Constantin Coandă** (4. märts 1857 Craiova – 30. september 1932 Bukarest) oli Rumeenia poliitik, peaminister 24. oktoobrist 1918 kuni 14. detsembrini 1918.
GAZ

**GAZ** ehk **Gorki nimeline autotehas** (venekeelsest lühendist ГАЗ – *Горьковский автомобильный завод - Gorkovski avtomobilnõi zavod*) on Venemaa autotehas Nižni Novgorodis (varasema nimega Gorki) ja Arzamassis, algse nimega NAZ.

Tehast hakati ehitama siis, kui 1929. aastal sõlmiti leping Ford Motor Companyga, et alustada sõiduautode ja kergveoautode tootmist (viimane algas 1932).

Aastatel 1935–1957 oli tehase nimi **Molotovi-nimeline tehas** ja selle lühend **ZIM** (ЗИМ) (venekeelsest nimest *Завод имени Молотова - Zavod imeni Molotova*). Sellest pärines ka autode markeeringus M-täht.

*GAZ-12 – ZIM
*GAZ-13 – Tšaika
*GAZ-14 – Tšaika
*GAZ-M20– Pobeda
*GAZ-21–Volga
*GAZ-22– Volga
*GAZ-24– Volga
*GAZ-51
*GAZ-52
*GAZ-53
*GAZ-61
*GAZ-63
*GAZ-64
*GAZ-66
*GAZ-67 – villis – armeemaastur
*GAZ-69 – 50 hj mootoriga. Bensiinikulu 14,0 liitrit 100 km kohta, maksimaalne sõidukiirus 90&nbsp;km/h.
*GAZ-2975 – GAZ Tigr, Arzamassis

*GAZ-3937 – GAZ Vodnik 

## Sõjatoodang
Tehas tootis ka Nõukogude ajal *kõrvalsaadusena" militaartehnikat: 1930. aastatel kergetanke T-27 ja väikseid ujuvtanke T-37А. Teise maailmasõja ajal toodeti kergetanke T-60 ning selle modifikatsioone GAZ-70/T-70 (*ГАЗ-70/Т-70*) ja T-70M, samuti iseliikuvaid suurtükke SU-76 (*СУ-76*) ja SU-76M (*СУ-76М*).

## Välislingid

* Pobeda tuunitult 
* Eesti Volga Selts 
* Eastcars GAZ-i kollektsioon
Alexandru Marghiloman

**Alexandru Marghiloman** (4. juuli 1854 – 10. mai 1925) oli Rumeenia poliitik, peaminister 15. märtsist 1918 kuni 24. oktoobrini 1918.
Titu Maiorescu

**Titu Liviu Maiorescu** (15. veebruar 1840 Craiova – 1. juuli 1917 Bukarest) oli Rumeenia kirjanduskriitik, esseist, filosoof ja poliitik. Ta oli peaminister 10. aprillist 1912 kuni 15. jaanuarini 1914 ning üks 19. sajandi olulisemaid Rumeenia kultuuri- ja mõtteloo kujundajaid.

Maiorescu oli 1863. aastal asutatud kirjandus- ja kultuuriühingu Junimea asutajaid ja juhtfiguure. Ühing mängis keskset rolli Rumeenia kirjanduse ja keele arendamises ning toetas mitmeid nimekaid kirjanikke, sealhulgas Mihai Eminescut, Ion Creangăt ja I. L. Caragialet.

Poliitikas kuulus ta konservatiivide hulka ning oli mitmel korral haridus- ja välisminister. Peaministrina juhtis ta riiki keerulisel ajal enne esimest maailmasõda. 

Titu Liviu Maiorescu suri 77-aastaselt 1. juulil 1917 Bukarestis. Ta on maetud Bukaresti Bellu kalmistule, mis on Rumeenia tuntumaid kalmistuid ning paljude riigi kultuuri- ja poliitikategelaste viimne puhkepaik.

## Viited
Petre P. Carp

**Petre P. Carp** (29. juuni 1837 – 19. juuni 1919) oli Rumeenia poliitik, peaminister 19. juulist 1900 kuni 27. veebruarini 1901 ja 14. jaanuarist 1911 kuni 10. aprillini 1912.
Ovulatsioon

**Ovulatsioon** ehk **munairre** (ladina *ovulatio*) on küpsenud munasarjanääpsu ümbritseva folliikulikesta (*theca folliculi*) puhkemine (rebenemine) ja follikulaarvedeliku valla pääsemine. Koos follikulaarvedelikuga (*liquor folliculi*) liigub munasarjast irdunud munarakk munajuhade kaudu emakasse. Ovulatsiooni kaugem eesmärk on luua naise kehas sobiv eeldus uue võimaliku viljastatud munaraku arengule, uue elava hulkrakse organismi tekkeks ja arenguks, ontogeneesiks. Laiemas kontekstis on see üks eluliselt tähtis osa isendi ja ka liigi geenide edasipärandumise keerukast protsessist.

Ovulatsiooni füsioloogia ja sagedus võivad erineda nii liigiti kui ka indiviiditi. Ovulatsioon hakkab umbes 11–14 aasta vanustel tütarlastel ja munarakkude valmimine lõpeb umbes 50–55-aastastel naistel. Munarakkude perioodiline valmimine kordub umbes iga 28 päeva järel. Selle tagab aju ja munasarjade omavaheline koostöö.

Ovulatsioon allub ajuripatsi poolt nõristavate hormoonide toimele, mis reguleerivad nii organismi vee ja temperatuuri homöostaasi ja vererõhku, kui ka kilpnäärmete, kasvu, suguelundite, raseduse ning sünnituse ja piimanäärmete, aga ka valuretseptorite tööd.

Ovulatsioon on koduloomadel innaajaga seotud, kas spontaanne või provotseeritud protsess, mil lõhkeb lõpliku küpsuse saavutanud põisfolliikul ja vabaneb viljastumiseks küps munarakk.

Ovulatsiooniga on vahetus seoses menstruatsioon. Regulaarse ja normaalse menstruaaltsükliga naistel (ka suguküpsetel tütarlastel) toimub ovulatsioon kaks nädalat enne järgmist menstruaalverejooksu.

Emakasse liikunud munaraku asemel areneb järelejäänud munasarjafolliikuli rakkudest kollaskeha (*corpus luteum*). Naise rasestudes püsib kollaskeha kuni sünnituseni, mitterasestumise korral aga hääbub.

## Viited

## Välislingid
*http://www.tlu.ee/opmat/tp/terviseopetus/sex/munarakk_ja_ovulatsioon.html (TLÜ õppematerjal)
*Sophie Freeman. Women do their best innovating when they’re ovulating. The Times, 15. oktoober 2021
Interfaas

**Interfaas** on päristuumse raku kahe jagunemise (mitoosi või meioosi) vahele jääv eluperiood.

## Vaata ka
*Rakutsükkel
Dominaat

**Dominaat**  (ladina k. *dominus* - isand) oli printsipaadile järgnenud Hilise keisririigi periood Vana-Rooma ajaloos, algas Diocletianuse (284–305) valitsusajal ning kestis Lääne-Rooma riigi lagunemiseni 476. aastal. Kui printsipaati on peetud "liberaalseks monarhiaks", siis dominaadi perioodi on peetud absoluutseks monarhiaks. Nimetus tuleneb sõnast *dominus* (tõlkes 'isand'), millega traditsiooniliselt kõnetasid orjad oma isandat. Dominaadi tähenduses kasutatakse ka mõistet "hilisantiik". 

## Kujunemine
Kui keiser Augustuse ajal muutus riik sõjaväeliseks diktatuuriks, siis keiser üritas näidata, et on vaid esimene ja tähtsaim riigiametnik. Herbert George Wellsi arvates kadusid Rooma Aurelianuse ja Diocletianuse ajal Rooma vabariikluse jäänused. Keiser hakkas kandma tiitleid isand (*dominus*) või isand ja jumal (*dominus et deus*).

## Vaata ka
*Printsipaat

## Viited
Lesotho Vabaduskongress

**Lesotho Vabaduskongress** on partei Lesothos. Asutatud 1997. aastal. 17. veebruaril 2007 toimunud parlamendivalimistel võitis partei 61 kohta parlamendi 121-st kohast.
E67

Euroopa tee **E67**, Tallinnast Varssavini tuntud ka kui **Via Baltica**, on tee, mis kulgeb põhjast lõunasse (Helsingist Prahasse) läbi Soome, Eesti, Läti, Leedu, Poola ja Tšehhi. 

Esimene osa Helsingi ja Tallinna vahel on laevatee.

Eestis asuv osa on Tallinna–Pärnu–Ikla maantee.

Tee pikkus on 1505 km: Helsingi 0 ... Tallinn 79 – Ikla 271 – Riia 365 – Panevėžys 494 – Kaunas 595 – Varssavi 943 – Piotrków Trybunalski 1071 – Wrocław 1260 – Kłodzko 1335 – Náchod 1371 – Hradec Králové 1405 – Praha 1505.


Pilt:Tallink_Superstar_Tallinn.jpg|MS Superstar saabumas Tallinna 2008. aastal
Pilt:Vaade_Pärnu_mnt_viaduktilt.JPG|Hendriksoni küür Tallinnas
Pilt:Tallinna-Pärnu maantee 67km.jpg|Orgita külas Raplamaal
Pilt:LilasteStrassenbruecke.png|Lilaste sild Carnikava piirkonnas
Pilt:A1-Latvia.jpg|Ādaži lähedal Lätis
Pilt:ViaBaltica001.jpg|Jonava lähedal Leedus
Pilt:Podlaskie_-_Wasilków_-_Jurowce_-_Węzeł_-_Most_-_DK8_-_v-S.JPG|Jurowce lähedal Podlaasias
Pilt:POL_Warsaw_Most_Grota.jpg|Kindral Stefan Grot-Rowecki sild Varssavis
Pilt:New_bridge_(Rędziński).jpg|Rędziński sild Wrocławis
Pilt:Dálnice_D11.jpg|Bříství lähedal Kesk-Tšehhi maakonnas


## Vaata ka

* Rahvusvaheline E-teede võrk
* Rail Baltic
Gheorghe Cantacuzino

**Gheorghe Grigore Cantacuzino** (22. september 1833 – 22. märts 1913) oli Rumeenia poliitik, peaminister 23. aprillist 1899 kuni 19. juulini 1900 ja 4. jaanuarist 1906 kuni 24. märtsini 1907.
Petre S. Aurelian

**Petre Sebeșanu Aurelian**  (13. detsember 1833 –  24. jaanuar 1909) oli Rumeenia poliitik, peaminister 2. detsembrist 1896 kuni 12. aprillini 1897.
Fluoriit

**Fluoriit** on mineraal.

Fluoriit esineb peamiselt sulfiidse mineralisatsiooniga hüdrotermaalse tekkega lõhetäidetes. Samuti võib fluoriiti leiduda aktsessoorse mineraalina tardkivimeis, peamiselt graniidis, süeniidis ja pegmatiidis. Fluoriit võib esineda ka karbonaatseis settekivimeis lõhetäitena ning harva ka tsementeeriva mineraalina purdsetteis.
Tütarrakk

**Tütarrakk** on üks rakujagunemisel moodustunud uutest rakkudest. 

Mitootilisel jagunemisel tekib kaks tütarrakku, mis on eellasrakuga sarnased: replitseeritud kromosoomid jagunevad tütarrakkude vahel võrdselt.

Meiootilisel jagunemisel tekib neli tütarrakku, mille geneetiline materjal erineb üksteisest.
Dimitrie Sturdza

**Dimitrie Alexandru Sturdza-Miclăușanu** (10. märts 1833 Iași – 21. oktoober 1914) oli Rumeenia poliitik, neljakordne peaminister 15. oktoobrist 1895 kuni 2. detsembrini 1896; 12. aprillist 1897 kuni 23. aprillini 1899; 27. veebruarist 1901 kuni 4. jaanuarini 1906 ja 24. märtsist 1907 kuni 9. jaanuarini 1909.
Ion Emanuel Florescu

**Ion Emanuel Florescu** (7. august 1819 – 10. mai 1893) oli Rumeenia poliitik, peaminister 17. aprillist 1876 kuni 6. maini 1876 ja 2. märtsist 1891 kuni 29. detsembrini 1891.
Iguaçu joad

**Iguaçu joad** on jugade kompleks Argentina (80%) ja Brasiilia (20%) piiril. Joad on umbes 2,7 kilomeetrit pikad ja kuni 82 meetrit kõrged ning koosnevad ligikaudu 270 eraldi joast.

Juga jaotatakse Iguazú rahvuspargi (Argentina) ja Iguaçu rahvuspargi (Brasiilia) vahel. Iguaçu juga on UNESCO maailmapärandi nimistusse kuuluv looduskaitseala ning üks piirkonna tähtsamaid turismiobjekte.

Joa kuulsaim osa on Suur Juga (Garganta del Diablo), mida iseloomustab sügav ja lai kuristik, kust voolab suur hulk vett. Turistidele on loodud erinevad vaateplatvormid, jalutusteed ja paadisõidud, mis võimaldavad joad lähedalt kogeda nii Argentina kui Brasiilia poolelt.

Iguaçu juga on geoloogiliselt kujunenud vulkaanilise tegevuse ja jõgikonna erosiooni tulemusena ning on üks maailma suurimaid ja muljetavaldavamaid jugaid.

## Panoraam

## Viited

## Välislingid
*
Võilaid

**Võilaid** (*Woielaid*) on endine saar Liivi lahes Muhust kagus. Laid on 2015. aasta seisuga liitunud maakerke tulemusena Muhu saarega.

Ala kõrgus on kuni 3,6 meetrit üle merepinna. Võilaid on nime saanud Muhu vallas asuva Võiküla järgi.

## Välislingid
*
Oscar Dronjak

**Oscar Fredrick Dronjak** (sündinud 20. jaanuaril 1972 Mölndalis Rootsis) on *[[heavy metal]]* ansambli HammerFall kitarrist. Ta on ansambli praegustest liikmetest ainus, kes mängis ka ansambli algkoosseisus.

Nagu ka paljudel teistel rootslastel, oli Dronjaki esimene pill akordion. Seejärel mängis ta paar aastat trombooni. 14-aastaselt hakkas ta kitarri mängima. Varsti moodustas ta oma esimese ansambli – The Hippie Killersi. 

1989. aastal asutas ta *[[death metal]]* ansambli Desecrator, mille nimeks sai hiljem Ceremonial Oath. Dronjak lahkus ansamblist vahetult enne selle esimese albumi ilmumist. 

Mängides põhikohaga ansamblis Ceremonial Oath, asutas ta HammerFalli. Algul oli HammerFall tema kõrvalprojekt, kus ta harjutas koos oma sõpradega omatehtud laule, millest üks oli "Steel Meets Steel". Varsti aga salvestasid nad oma esimese albumi "Glory to the Brave".

Oscar kasutab Washburni kitarre. 

Ta on olnud ka In Flamesi albumi "Subterranean" loo "Stand Ablaze" tugivokalist.
Entwine

**Entwine** on Soome päritolu *[[gothic metal]]*i ansambel.

## Ajalugu
Entwine panid algselt *[[death metal]]*i ansamblina kokku 1995. aastal kitarrist ja laulja Tom Mikkola, trummar Aki Hanntu ja bassist Taipale. 1997. aastal otsustasid nad Entwine muusikalise stiili muuta ümber *gothic metal*ile. Varsti pärast seda lisati ansambli koosseisu rütmikitarrist ja laulja Panu Willman. Selle aasta detsembris salvestas Entwine oma esimese demo, "Divine Infinity". 1998. aasta veebruaris liitus ansambliga naislaulja ja süntesaatorimängija Riitta Heikkonen.

Entwine debüütalbum "Treasures Within Hearts" tuli välja 1999. aasta septembris. 2000. aasta aprillis lahkusid ansamblist nii Willman kui ka Taipale. Viimane asendati Joni Miettineniga. Vokalist Mika Taurinen lisati koosseisu järgmisel kuul.

Ansambli järgmine album "Gone" ilmus 2001. aasta aprillis. See sai saksa muusikaajakirja Hammer auhinna "Album of the Month" ja laul "New Dawn" jõudis Soome singlite nimekirjas esikümnesse.

Jaani Kähkönen liitus ansambliga *live session*il kitarristina 2001. aasta lõpus, kuid liitus peatselt Entwine koosseisuga. 2002. aasta algul salvestas ansambel kolmanda albumi "Time of Despair", mille produtseeris Anssi Kippo. Seejärel läks Entwine ansamblitega Theatre of Tragedy ja Ram-Zet Euroopasse turneele.

2003. aastal salvestas Entwine neljanda albumi "deEversity", mis saabus poelettidele 2004. aasta märtsis. Albumid näitasid kõlalist arengut, jättes maha ansambli gooti päritolu ja liikudes raskema stiili poole.

Entwine andis 2005. aasta augustis välja EP "Sliver", mis sisaldab viis lugu.

2006. aasta augustis ilmus Entwine viies album "Fatal Desgn" ja bänd läks Saksa *gothic rock*i bändiga Zeraphine turneele.

8. detsembril 2006 teatas süntesaatorimängija Riita Heikkonen isiklikel põhjustel ansamblist lahkumisest. Asendust pole planeeritud. Zeraphine.Blabbermouth

## Koosseis
* Mika Tauriainen (laul)
* Tom Mikkola (kitarr)
* Jaani Kähkönen (kitarr)
* Joni Miettinen (bass)
* Aksu Hanttu (trummid)

### Endised liikmed
* Riitta Heikkonen (süntesaator/laul) (1997–2006)
* Teppo Taipale (bass) (1995–1999)
* Panu Willman (laul/kitarr) (1997–1999)

## Looming
### Albumid
* "The Treasures Within Hearts" (1999)
* "Gone" (2001)
* "Time of Despair" (2002)
* "diEversity" (2004)
* "Fatal Design" (2006)
* "Painstained" (2009)
* "Rough n' Stripped" (2010)
* "Chaotic Nation" (2015)

### EP-d
* "Sliver" (2005)

### Singlid
* "New Dawn" (2000)
* "The Pit" (2002)
* "Bitter Sweet" (2004)
* "Break Me" (2005)
* "Surrender" (2006)
* "Chameleon Halo" (2006)
* "Strife" (2009)
* "Save Your Sins" (2010)
* "Plastic World" (2015)

## Välislingid

* Entwine koduleht
* Entwine MySpace'is
Willis Carrier

**Willis Haviland Carrier** (26. november 1876 – 7. oktoober 1950) oli Ameerika Ühendriikide insener, kes leiutas 1902. aastal esimese modernse elektrilise õhukonditsioneeri. Tema leiutis ei kontrollinud ainult õhutemperatuuri, vaid ka õhuniiskust. Leiutis pani aluse The Carrier Air Conditioning Companyle. Õhukonditsioneer on läbi aegade kasutusel olnud nii majades kui ka autodes.
Jesper Strömblad

**Clas Håkan Jesper Strömblad** (sündinud 28. novembril 1972 Göteborgis) on eeskätt tuntud kui Rootsi meloodilise death metali ansambli In Flames endine kitarrist (1993–2010). Ta on üks ansambli asutajaid. Ta on kirjutanud põhimeloodiad enamikule In Flamesi lugudele, kuid on jätnud enamiku soolodest huvipuuduse tõttu oma kaaslasele Björn Gelottele. 

Strömblad hakkas viieaastaselt õppima viiulit, mida ta mängis 12-aastaseni, kuni kuulis esimest korda Iron Maidenist, misjärel hakkas elektrikitarri õppima. Tema isa, vanaisa ja vanavanaisa olid kõik Rootsi rahvalauljad.

2006. aasta oktoobris võttis Strömblad In Flamesist puhkuse. Teda asendas ansamblis tema lähedane sõber ja varemgi ansambli turneedel kaasa teinud kitarrist Niklas Engelin.

## Projektid lisaks In Flamesile

Jesper on teadaolevalt mitme ansambli ja kõrvalprojekti algataja. Ta on ansambli Dimension Zero bassist. Samuti on ta ühe teise kõrvalprojekti All Ends liige, millele tema ja tema In Flames kaasliige Björn Gelotte mõlemad kirjutavad muusikat. Kumbki nendest ei plaani mängida kõrvalprojektis, kuna In Flames nõuab liiga palju aega. Kuid sellegipoolest aitavad nad ansamblil lugusid kirjutada.

### Varem
Strömblad on varem mänginud mitmes ansamblis, sealhulgas Ceremonial Oath (bass), HammerFall (trummid), Sinergy ja Poltergeist.

### Külalisesinemised
Annihilatori albumil "Metal" mängib Jesper loos "Haunted" külalisena soolot. Album tuli välja 2007. aasta aprillis. 

## Varustus

Jesper kasutab ESP Guitar Company kitarre ja tema lemmik on ESP EX seeria. ESP toetas teda kuni Reroute to Remain salvestuseni, millal ta vahetas koos oma ansamblikaaslase Björn Gelottega Gibsoni kitarridele. Björn kasutab siiani Gibsoni kitarre, kui Jesper vahetas tagasi ESP kitarridele. Ta kasutas ainult Gibsoni Voodoo-mudelit, ning nendest ainult Flying V ja Explorer versiooni.

Mõlemad In Flames kitarristid kasutavad Peavey 5150 võimendit, kui nad on alustanud ka 6505-seeria kasutamist. Ainuke vahe on nendel välimuses.
Jesper kasutab Line 6 POD XT Pro-d oma puhaste kõlade jaoks, täpselt nagu Björn.

Jesper usub, et üks ajaloo paremaid kitarre on Fender Stratocaster, kuid ta pole kunagi laval seda mänginud, sest ta eelistab metali mängimiseks Explorerit. 

## Allikad




## Välislingid
* In Flames – koduleht
* Dimension Zero – koduleht
* All Ends – koduleht
Joyce Hatto

**Joyce Hatto** (5. september 1928 – 30. juuni 2006) oli Briti pianist ja klaveriõpetaja.

## Välislingid
* Briti pianisti Joyce Hatto abikaasa vabandas pettuse pärast
1980. aasta Eesti meeste meistrivõistlused rahvusvahelises kabes

**Eesti meeste 25. meistrivõistlused rahvusvahelises kabes (1980)**

Eesti 25. meistrivõistlused rahvusvahelises kabes peeti Kärdlas 3.–15. juunini 1980.
Ceremonial Oath

**Ceremonial Oath** oli Rootsi meloodilise ''death metal''<nowiki/>'i ansambel, mille asutas **Desecratori** nime all 1989. aastal kitarrist Oscar Dronjak (hiljem HammerFallis). Hoolimata lühikesest tegevusajast omas ansambel tähtsust, viies kokku muusikud, kes hiljem moodustasid mõjuka meloodilise *death metal*'i ansambli In Flames.

Nende esimene demo salvestati 1989. aastal ja teine 1990. aastal, kui ansambel muutis oma nimeks **Ceremonial Oath**. Kokku andsid nad välja 2 demo, 1 EP ja 2 albumit.

## Koosseis
*Anders Fridén – laulja
*Anders Iwers – kitarr
*Mikael Andersson – kitarr
*Thomas Johansson – bass
*Markus Nordberg – trummid

### Endised liikmed
*Thomas Lindberg – kitarrid (mitte At the Gates liige)
*Oscar Dronjak – laulja, kitarr
*Jesper Strömblad – bass

### Sessiooniliikmed
* Tomas Lindberg – laulja kolmel *Carpet* lool.

## Desecratori väljaanded
* Wake The Dead Demo, 1989
* Black Sermons Demo, 1990

## Väljaanded
* *Promo 1991* (Demo, 1991)
* *Lost Name of God* (EP, 1992)
* *[[The Book of Truth]]* (CD, 1993)
* *[[Carpet (album)|Carpet]]* (CD, 1995)
Georg Friedrich

**Georg Friedrich** (**Georg Friedrich Ferdinand Prinz von Preußen**, sündinud 10. juunil 1976 Bremenis) on Preisi kuningliku perekonna pea alates 26. septembrist 1994.

Ta on Briti troonipärimisjärjekorras 149. kohal.
Tewodros II

**Tewodros II** (1818 – 13. aprill 1868) oli Etioopia keiser alates 8. veebruarist 1855 kuni surmani 1868. aastal.
Johan Sigfrid Sirén

**Johan Sigfrid Sirén** (27. mai 1889 Ylihärmä – 5. märts 1961 Helsingi) oli soome arhitekt.

Tema tuntuim töö on Eduskunna hoone Helsingis. Sirén on ka Helsingi Vanas kirikupargis asuva Vabadussõjas langenud Soome vabatahtlike monumendi autor koos skulptor Into Saxeliniga,

Ka tema poeg Heikki Siren oli arhitekt.

Sirén on maetud Helsingi Hietaniemi kalmistule.
Đồng Khánh

**Đồng Khánh** (19. veebruar 1864 – 28. jaanuar 1889) oli Annami kuningas alates 14. septembrist 1885 kuni surmani. Ta tõusis troonile Prantsuse koloniaalvõimude toetusel pärast keiser Hàm Nghi kukutamist Cần Vươngi ülestõusu ajal.

Đồng Khánh oli oma eelkäijatest märksa koostööaltim Prantsuse administratsiooniga, mistõttu peetakse tema valitsemisaega Nguyễni dünastia järkjärgulise sõltumatuse kaotamise perioodiks. Tema rolliks jäi peamiselt Prantsuse protektoraadi poliitiliste otsuste kinnitamine ning traditsiooniliste õukonnaprotseduuride säilitamine.

Keiser suri 24-aastaselt 28. jaanuaril 1889 ning tema järglaseks troonil sai Thành Thái.

## Viited
Hàm Nghi

**Hàm Nghi** (3. august 1871 Huế – 4. jaanuar 1944 El Biar, Alžeeria) oli Annami kuningas 2. augustist 1884 kuni 23. juulini 1885. Ta oli Nguyễni dünastia kaheksas valitseja.

Hàm Nghi tõusis troonile väga noorena, pärast seda, kui tema eelkäija Kiến Phúc lühikese valitsemisaja järel suri. Selleks ajaks oli Prantsuse võim Vietnami üha tugevamalt oma koloniaalvalduse alla surunud. 1885. aastal toetas Hàm Nghi Cần Vươngi liikumist, mis kutsus rahvast üles kuningat kaitsma ja võitlema Vietnami iseseisvuse säilitamise eest. Tema noorus ja vastuseis prantslastele muutsid ta kiiresti rahvusliku vastupanuliikumise sümboliks. Kuigi võitlus kestis vaid mõne aasta, õnnestus Prantsuse vägedel lõpuks tema toetajad purustada. Hàm Nghi vangistati 1888. aastal ja saadeti seejärel eksiili Põhja-Aafrikasse.

Ülejäänud elu veetis Hàm Nghi Alžeerias, kus ta pühendus kunstile, eriti maalimisele ja skulptuurile. Vietnamisse ta enam ei naasnud. Pärast tema kukutamist nimetati troonile tema sugulane Đồng Khánh, kes oli Prantsuse võimude poolt toetatud keiser.

Hàm Nghi abiellus 1904. aastal Alžiiris prantslanna Marcelle Laloë’ga, kes oli Alžeeria kohtu ülemkohtuniku tütar. Abielust sündis kolm last: kaks tütart, Nhu May ja Nhu Mân, ning poeg Minh Đức.

Hàm Nghi suri 4. jaanuaril 1944 El Biaris.

## Viited

## Välislingid
*
Viktor An

**Viktor Ahn** (korea **An Hyeonsu**, **An Hyŏnsu** või **Ahn Hyun-soo**; 안현수; 安賢洙; vene keeles Виктор Ан; sündinud 23. novembril 1985 Seoulis) on Lõuna-Korea päritolu Venemaa lühiraja kiiruisutaja.

## Vaata ka

*Lühirajauisutamine 2006. aasta taliolümpiamängudel
*Lühirajauisutamine 2014. aasta taliolümpiamängudel

## Välislingid
*Sotši olümpiakuld, mille Venemaa ostis, Postimees, 17. veebruar 2014
Krüptoloogia

**Krüptoloogia** on salakirjadega tegelev teadus, mis hõlmab krüptograafiat, krüptoloogilist analüüsi (s.o tundmatute krüptogrammide dešifreerimist ilma šifrivõtmeta ehk šifrimurdmist) ja muud tegevust salakirjadega.

Krüptoloogiast kui teadusest saab rääkida alles alates sellest ajast, kui hakkasid ilmuma uurimused selle teadusala kohta. Krüptoloogia ja krüptograafia sünniaastaarvu ei ole võimalik anda, kuid mõnede krüptoloogide arvates on selle teaduse sünnimaaks Vana-Egiptus.

## Vaata ka
*Krüptograafia

## Kirjandus
* Nicolai Liventhal, "Krüptoloogia ja salaluure", kirjastus Perioodika, Tallinn 1994

## Välislingid
Hiệp Hoà

**Hiệp Hoà** (ka **Nguyễn Phúc Hồng Dật**; 1. november 1847 – 30. november 1883) oli Annami keiser 23. juulist kuni 29. novembrini 1883.

Ta oli kuues keiser Nguyễni dünastiast. Ta oli keiser Tự Đứci noorem vend ja adopteeritud poeg. Ta sai keisriks pärast seda, kui tema vennapoeg Dục Đức kolmepäevase valitsusaja järel troonilt tagandati.

25. augustil 1883 kirjutas ta alla leppele, mis muutis Vietnami Prantsusmaa protektoraadiks, kaotades nii iseseisvuse. Selle tõttu sunniti ta võimust loobuma ja enesetappu tegema. Pärast seda tõsteti troonile tema viieteistaastane vennapoeg Kiến Phúc.
Dục Đức

**Dục Đức** (templinimega **Nguyễn Cung Tông**, 阮恭宗, 23. veebruar 1852 – 6. oktoober 1883) oli Annami keiser 19. juulist kuni 21. juulini 1883, kokku vaid kolm päeva.

Dục Đức oli keiser Tự Đứci lapsendatud poeg ning kuulus Nguyễni dünastia keiserliku perekonna kõrvalharusse. Tự Đứci surma järel soovitas keiser ise Dục Đứci troonile, kuid tegelik võim oli sel ajal peaministril Nguyễn Văn Tườngil ja õukonnavõimukandjal Tôn Thất Thuyếtil, kes ei toetanud tema kroonimist. Vaid kaks päeva pärast troonile tõusmist eemaldati Dục Đức ametist väidetavate ebamoraalsuse ja sobimatuse süüdistuste tõttu — põhjused olid suurel määral poliitilised ja seotud õukonnasiseste intriigidega.

Pärast tagandamist vangistati ta ja hoiti rangetes tingimustes. Dục Đức suri vanglas 6. oktoobril 1883, tõenäoliselt kurnatuse ja näljutamise tagajärjel. Alles hiljem, kui tema poeg Thành Thái tõusis 1889. aastal troonile, taastati Dục Đứci maine ning talle anti postuumne templinimi Nguyễn Cung Tông, kinnitades tema ametlikku staatust Nguyễni dünastia keisrina.

Dục Đứcil oli mitmeid lapsi, kellest kõige olulisemad olid hilisemad valitsejad Thành Thái ja pojapoeg Duy Tân, mõlemad Prantsuse kolonialismi vastase rahvusliku vastupanu sümbolid. Nii kujunes Dục Đứcist tagantjärele dünastia ajaloos tähelepanuväärne keiser, kuigi ta ise valitses vaid mõne päeva.

## Viited
Thiệu Trị

**Thiệu Trị** (16. juuni 1807 – 4. november 1847) oli Annami keiser 20. jaanuarist 1841 kuni surmani. Ta oli keiser Minh Mạngi poeg ja kuulus Nguyễni dünastiasse. Troonile tõusis ta pärast isa surma. 

Thiệu Trị valitses kuus aastat. Oma valitsemisajal püüdis ta jätkata ja säilitada Minh Mạngi ajal kehtestatud haldus- ja riigireforme ning tugevdada keskvalitsuse kontrolli. Ta toetus konfutsianistlikku riigikorrale ning suhtus ettevaatlikult Lääne riikide ja kristlike misjonäride kasvavasse mõjusse, jätkates piiravat ja konservatiivset poliitikat välismõjude suhtes.

Tema valitsemisaega iseloomustas suhteline stabiilsus, kuid samas süvenesid pinged Euroopa riikidega, eriti Prantsusmaaga, kellel olid omad huvid Vietnami suhtes. 

Pärast Thiệu Trị surma 1847. aastal tõusis troonile tema poeg Tự Đức. Troonipärimine ei toimunud vanuselisuse alusel, kuna Tự Đức ei olnud keisri vanim poeg. Tema nimetamine troonipärijaks põhines keisri otsusel ning konfutsianistlikel kaalutlustel, sealhulgas isiku sobivusel valitsemiseks, mitte üksnes sünnijärjel.
Minh Mạng

**Minh Mạng** (25. mai 1791 – 20. jaanuar 1841) oli Vietnami keiser, kes valitses alates 25. jaanuarist 1820 pärast isa Gia Longi surma.

Ta oli Nguyễni dünastia teine keiser ning jätkas Vietnami riigi ühtlustamist ja keskvalitsuse tugevdamist. Minh Mạng süvendas konfutsianistlikku riigikorraldust, kujundades välja tugevalt tsentraliseeritud haldussüsteemi. Tema valitsemisajal viidi läbi ulatuslikke haldusreforme, ühtlustati seadusandlust ning tugevdati keisrivõimu provintside üle.

Minh Mạng pööras suurt tähelepanu riigi sisemisele korrale ja traditsioonilistele väärtustele. Ta suhtus ettevaatlikult välispoliitikasse ning oli kriitiline Lääne riikide ja kristlike misjonäride tegevuse suhtes, nähes neis ohtu kehtivale ühiskonnakorraldusele ja keisrivõimu autoriteedile. Tema ajal karmistati piiranguid kristlusele ja välismaistele mõjudele.

Minh Mạng suri 20. jaanuaril 1841. Pärast tema surma tõusis troonile tema poeg Thiệu Trị, kes jätkas isa poliitilist ja halduslikku suunda.
Gia Long

**Gia Long** (sünninimi **Nguyễn Phúc Ánh**; 8. veebruar 1762 – 3. veebruar 1820) oli Vietnami keiser ja Nguyễni dünastia asutaja. 

Ta tõusis troonile 31. mail 1802 pärast seda, kui suutis pärast aastakümneid kestnud kodusõdu ja sisemisi konflikte ühendada Lõuna- ja Põhja-Vietnam üheks riigiks. Gia Longi valitsemisajal loodi riigi põhistruktuurid, kehtestati tsentraliseeritud halduskorraldus ning algatati esimesed jõupingutused ühtse seadusandluse ja maksusüsteemi kujundamiseks.

Gia Long valitses 18 aastat. Tema surma järel tõusis troonile poeg Minh Mạng, kes jätkas dünastia tugevdamist, haldusreformide ja tsentraliseeritud võimu arendamist ning rõhutas konfutsianistlikku riigikorraldust.

## Viited
William II

**William II** (tuntud kui **William Rufus**; sündinud umbes 1056, tapetud 2. augustil 1100) oli Inglismaa kuningas alates 9. septembrist 1087.

Ta oli William Vallutaja ja Flandria Matilda teine poeg. 

Kuigi ta oli hea võitleja, polnud ta oma halastamatuse tõttu alamate seas armastatud. Ta oli sõjakas ja toretsev valitseja. Ta ei abiellunud ega saanud järglasi.

1088. aastal, alustasid William II alamad temavastast mässu, tema emapoolse onu Bayeux´i Odo juhtimisel ning soovisid asendada teda tema vanema venna Normandia hertsogi Robert Curthosega. William II surus mässu maha ning vallutas 1089. aastal ka Normandia.

Willian II suri 1100. aastal, pärast jahil saadud noolehaava.
Henry I

**Henry I** (*Beauclerc*, sündinud 1068 või 1069, surnud 1. detsembril 1135) oli Inglismaa kuningas 1100–1135 ja Normandia hertsog (1105–1135). 

## Valitsusaeg
William Vallutaja noorim poeg, Henry I sai Inglismaa kuningaks pärast oma vanema venna William II surma, kuulutades end kuningaks (2. augustil 1100) enne vanemat venda Robert Curthoset. Robert Curthose tungis Normandiast Inglismaale, kuid järgnenud võimuvõitluses kaotas Henry I ja pärast Tinchebrai lahingu (1106) kaotust Normandias, oli järgmised ja oma elu viimased 28 aastat vangistuses.

Henry I valitsusajal arenes riigivalitsemine. Ta kindlustas ka Inglismaa kuningriigi põhjapiiri, abielludes Šotimaa kuninga Edgari õe Edithiga.

Henry I ainus poeg ja pärija William hukkus 1120. aastal laevaõnnetuses ning ainus seaduslik pärijanna oli, Henry I surma järel (1135), Williami tütar Matilda, kes oli abielus (1114) Püha Rooma Keisririigi keisri (1106–1125) Heinrich V-ga. Võimalus, et trooni pärib mittemeessoost pärija, võimaldas võimu haarata Matilda tädipojal, William Vallutaja tütre Blois' krahvinna Adela pojal Stephenil.

## Esimene abielu
11. novembril 1100 abiellus Henry I Edithiga, kes oli Šotimaa kuninga Malcolm III tütar. Et vältida Normandia parunite viha, muutis Edith oma nime Matildaks. Henryl ja Matildal oli kolm last.

## Teine abielu
29. jaanuaril 1121 abiellus Henry Adelizaga, kuid sellest abielust lapsi ei sündinud.

## Lapsed
### Matildaga saadud lapsed
*Euphemia (sünd. ja surn. juunis 1101)
*Matilda (veebruar 1102 – 10. september 1167), kes oli abielus (1114) Püha Rooma Keisririigi keisri (1106–1125) Heinrich V-ga ja hiljem (1128) Anjou krahvi Geoffroy V-ga.
*William (1103 – 25. november 1120)

### Abieluvälised lapsed
Abieluväliselt oli Henry I-l 20–25 last ning laste emade tuvastamine on raske, kuna tal oli väga palju armukesi. Kõigist Inglismaa monarhidest oli just temal kõige rohkem sohilapsi.
Edward Usutunnistaja

**Edward Usutunnistaja** (inglise keeles ka **Edward the Confessor** ja **Eadweard III**) (umbes 1003/1005 – 4. jaanuaril 1066) oli Inglismaa kuningas alates 8. juunist 1042 kuni oma surmani.

Edward oli kuningas Ethelred II seitsmes ja tema teise naise Emma esimene poeg. Sündis kas 1003 või 1005 Islipis Oxfordshire'is. Veetis noorukiea Normandias, kuhu põgenes koos emaga taanlaste sissetungi eest 1013. aastal. Tulevase kuninga ema Emma pöördus pärast oma abikaasa surma tagasi Inglismaale, et abielluda uue kuninga Knutiga. Sellest abielust sündinud prints Knud III Hardeknud nimetas oma poolvenna enda troonipärijaks ning nõnda sai Edward 1042. aastal Inglismaa troonile. Kaks aastat hiljem abiellus ta Wessexi krahvi Godwini tütre Edithiga. See abielu jäi lastetuks ja tõenäoliselt ka konsumeerimata. Seda seletati Edwardi erakordse vagadusega.

Kuulutati pühakuks 1161.

## Viited
Pedro Henrique

**Pedro Henrique Afonso Filipe Maria Gastão Miguel Gabriel Rafael Gonzaga de Orleans e Bragança e Bourbon** (13. september 1909 Boulogne-Billancourt – 5. juuli 1981 Vassouras) oli Brasiilia keiserliku perekonna pea alates 14. novembrist 1921.

Tema vanemad olid prints Luiz (1878–1920) ja Mõlema Sitsiilia printsess Maria Pia (1878–1973)

19. augustil 1937 abiellus ta Baieri printsessi Maria Piaga (1914–2011), nende lapsed olid:

*Luiz Gastao (1938-2022), keiserliku perekonna pea 1981–2022
*Eudes (1939–2020), loobus troonipärimisõigusest 1966
*Bertrand (sündinud 1941), keiserliku perekonna pea alates 2022
*Isabel (1944-2017)
*Pedro (sündinud 1945), loobus troonipärimisõigusest 1972
*Fernando (sündinud 1948), loobus troonipärimisõigusest 1975
*Antonio (1950-2024)
*Leonor (sündinud 1953)
*Francisco (sündinud 1955), loobus troonipärimisõigusest 1980
*Alberto (sündinud 1957), loobus troonipärimisõigusest 1982
*Maria Teresa (sündinud 1959)
*Maria Gabriela (sündinud 1959)

## Viited
Luís (Brasiilia)

**Luís Gastão Maria José Pio Miguel Gabriel Rafael Gonzaga de Orleans e Bragança e Wittelsbach** (6. juuni 1938 Mandelieu-la-Napoule – 15. juuli 2022 São Paulo) oli Brasiilia keiserliku perekonna pea alates 5. juulist 1981 kuni surmani.

Kuna ta oli vallaline ja lasteta, sai ta ametijärglaseks tema noorem vend Bertrand.

## Välislingid
*Casa Imperial do Brasil
Silvia Jõgever

**Silvia Jõgever** (aastani 1943 **Silvia Jõks**; 4. november 1924 Tartumaa – 11. jaanuar 2005 Tartu) oli eesti kunstnik ja kunstiõpetaja. 

## Elulugu
Silvia Jõgever sündis mõisavalitseja peres Tartumaal. 1942. aastal asus ta õppima Kõrgemate Kujutavkunstide Kursustele Tartus, mis 1943. aasta septembris nimetati taas Kõrgemaks Kunstikooliks Pallas. 1945. aastal lõpetas ta Tartu 5. Keskkooli ja jätkas kunstiõpinguid Tartu Riiklikus Kunstiinstituudis, selle likvideerimisel 1951. aastal Eesti NSV Riikliku Kunstiinstituudi Tartu osakonnas, mille lõpetas 1952. aastal. 

Jõgever töötas 1958. aastast Tartu 8. Keskkoolis kunstiõpetajana. Aastatel 1962–1979 oli ta kunstiõpetaja Tartu Lastekunstikoolis.

Ta kuulus 1960. aasta kunstirühmitisse; oli Eesti NSV Kunstnike Liidu (1977) ja Kunstiühingu Pallas liige (2000).

## Looming
Silvia Jõgever on loonud maastikupilte, akte ja figuurikompositsioone. Esialgu maalis ta Pallase maalilises laadis, eriti maastikes ja aktides. 1960. aastast tegi ka väikesemõõtmelisi abstraktseid maale ja lakoonilisi kollaaže.   
Tema esimene isikunäitus toimus 1962. aastal Tartu Kirjanduse Majas.  

## Tunnustus
*2001 – Valgetähe V klassi teenetemärk

## Välislingid
* Tartu sõpruskond ja Ülo Sooster, näitus Kumu Kunstimuuseumis, 5.12.2014–29.03.2015
* Silvia Jõgever Haus galerii kodulehel
* Mõned Silvia Jõgeveri maalid
* Nekroloog Postimehes 13. jaanuar 2005
* Nekroloog Eesti Päevalehes 13. jaanuar 2005
Tự Đức

**Tự Đức** (sünnipärane täisnimi **Nguyễn Phúc Hồng Nhậm**; 22. september 1829 Huế – 19. juuli 1883 Huế) oli Annami keiser alates 4. novembrist 1847 kuni surmani.

Ta oli neljas keiser Nguyễni dünastiast. Eelmine keiser oli tema isa Thiệu Trị, kes oli määranud troonipärijaks just Tự Đứci, mitte vanema poja Hồng Bảo. Tự Đức oli vankumatu konfutsianist ning oli vastu võõramaalastele ja innovatsioonile. Temavastast mässu juhtis vanem vend Hồng Bảo. Mässajate hulgas olid konfutsianistidest õpetlased, kes ei olnud rahul, et rikuti perekondlikku järgnevust (troonile ei saanud vanim poeg), Lê dünastia pooldajad, lihtrahvas, kes polnud rahul maksudega, jt. Tự Đức surus sõjaväe abiga mässu maha ja tahtis venna hukata, kuid nende ema, keisrinna Từ Dụ, veenis ta ümber. Hồng Bảo tegi enesetapu vanglas.

Tự Đứci nimetatakse tihti Vietnami viimaseks keisriks, sest ta oli viimane, kes valitses iseseisvalt ning ei näinud oma maa tõelist koloniseerimist.

Põetud rõugete tõttu ei saanud ta järglasi. Tema adopteeritud poeg Dục Đức (tegelikult ta vennapoeg) sai pärast kasuisa surma valitseda kolm päeva, kuni ta troonilt tagandati ja hukati.

## Viited
Rusty Smith

**Rusty Smith** (sündinud 27. augustil 1979 Sunset Beachis Californias) on Ameerika Ühendriikide lühirajauisutaja.

Rusty Smith on võitnud olümpiamängudelt kaks pronksmedalit.

## Vaata ka
*Lühirajauisutamine 2006. aasta taliolümpiamängudel
Charles Hamelin

**Charles Hamelin** (sündinud 14. aprillil 1984) on kanada lühirajauisutaja, kolmekordne olümpiavõitja ja üheksakordne maailmameister.

Ta võitis Torino olümpiamängudel meeste 5000 meetri teatesõidus hõbeda, Vancouveri olümpiamängudel meeste 5000 meetri teatesõidus ja 1500 meetri distantsil kulla ja Sotši olümpiamängudel 1500 meetri võistlusel kulla. Maailmameistrivõistlustel on ta võitnud 29 medalit: 9 kulda, 10 hõbedat ja 10 pronksi.

## Vaata ka
*Lühirajauisutamine 2006. aasta taliolümpiamängudel
*Lühirajauisutamine 2010. aasta taliolümpiamängudel
Mathieu Turcotte

**Mathieu Turcotte** (sündinud 8. veebruaril 1977 Sherbrookes Québecis) on kanada lühirajauisutaja.

## Vaata ka
*Lühirajauisutamine 2006. aasta taliolümpiamängudel